વડાપ્રધાન નરેન્દ્ર મોદીને ‘એક્ઝામ વૉરિયર્સ’ પુસ્તક લખવાની પ્રેરણા પરીક્ષા સંબંધે ફેબ્રુઆરી ૨૦૧૫માં વિદ્યાર્થીઓ સાથે કરેલી ‘મનની વાત’માંથી મળી હતી. એ પછી લોકોએ સ્અય્ર્દૃ પર ઘણા સૂચનો અને અનુભવો મોકલ્યાં ત્યારે વડાપ્રધાનને પરીક્ષાઓને લઈને વિદ્યાર્થીઓના મનમાં કેવી ઊથલપાથલ ચાલે છે તેને નજીકથી સમજવાનો અવસર મળ્યો. એક વાલીએ તો પત્રમાં લખ્યું કે મારું એક સંતાન ૧૨મા ધોરણમાં અને બીજું ૧૦મા ધોરણમાં ભણે છે. બંને ઘણા ગભરાયેલા હતા. અમારી વાતોથી નહોતી થઈ એટલી સારી અસર ‘મન કી બાત’થી થઈ છે. ૨૦૧૬ અને ૨૦૧૭માં પણ વડાપ્રધાને પરીક્ષા આપતાં વિદ્યાર્થીઓ સાથે મનની વાત કરવાનું આયોજન કર્યું હતું. વડાપ્રધાનની ત્રણ ‘મન કી બાત’ના પરિપાક રૂપે આ પુસ્તક બન્યું છે.